Prvi dan dugioočekivanog drugog izdanja festivala MTV SummerBlast na porečkoj Peškeri već je iza nas. Današnji, drugi i posljednji dan festivala sav je u znaku nastupa Willa Smitha koji se sa svojim bendom danima pripremao za svoj prvi nastup nakon dugogodišnjeg izbivanja s glazbene scene.

I dok prosječna publika Smitha poznaje kao glavnog junaka niza holivudskih hitova - Dan nezavisnosti, Ljudi u crnom, Zločesti dečki, Ja, robot, U potrazi za srećom... - ili po ulozi u humorističnoj seriji Princ s Beverly Hillsa, Smith je za hiphopere bio i ostao Fresh Prince, raper koji je s DJ Jazzy Jeffom sredinom osamdesetih žario i palio glazbenom scenom.

Danas ćemo ih u Poreču moći poslušati u živo, a ako večeras ne možete navratiti do Istre, pogledajte kako su se stari raperi pripremali za nastup.